钦定古今图书集成/明伦汇编/闺媛典/第096卷 > 皇清二 > 孙琰龄妻袁氏〈二女附〉
## 钦定古今图书集成/明伦汇编/闺媛典/第096卷 > 皇清二 > 孙琰龄妻袁氏〈二女附〉

按《济南府志》：“袁氏，淄川人，太史孙之獬子，贡士琰龄妻，庠生袁奇女。适琰龄，生女二人，长韩至临妻季尚未字。丁亥，寇入城，临妻方归宁，母子三人相率潜土窖中，贼至发之，长女乘机投井死。贼惊，缚袁氏及季女同诸婢妇锢一废宅中。袁取针线，母子互纫衣裾，缕密如织，相期共死。贼觉，袁猛走倒触破脑，投井死。” 季女为贼所持，大呼亦投井死。贼灭得尸，母女衣缝宛然，面色如生。